23. 3. 84 De Europæiske Fællesskabers Tidende Nr. L 79/29 (Retsakter hvis offentliggørelse ikke er obligatorisk) RÅDET RÅDETS AFGØRELSE af 16. marts 1984 om foreløbig anvendelse af aftalen mellem Det europæiske økonomiske Fælles- skab og republikken Seychellernes regering om fiskeri ud for Seychellerne (84/170/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 103, under henvisning til forslag fra Kommissionen, og ud fra følgende betragtninger : Fællesskabet og Seychellerne har ført forhandlinger om indgåelse af en aftale om fiskeri ud for Seychel- lerne ; som et resultat af disse forhandlinger er aftalen mellem Det europæiske økonomiske Fællesskab og republikken Seychellernes regering om fiskeri ud for Seychellerne, det bilag og den protokol, der udgør en integrerende del af aftalen, samt brevvekslingerne om aftalens foreløbige anvendelse med tilbagevirkende kraft fra den 11. januar 1984 blevet paraferet den 18. januar 1984; ved aftalen og teksterne vedrørende denne giver repu- blikken Seychellernes regering fiskere fra Fællesskabet tilladelse til at fiske ud for Seychellerne ; fangstsæsonen ud for Seychellerne er begyndt og hensynet til fiskerne i Fællesskabet gør det bydende nødvendigt, at disse i mangel af muligheder for tilstrækkeligt alternativt fiskeri kan få adgang til disse farvande ; af denne grund bør den foreløbige anvendelse af aftalen godkendes, uden at dette foregriber en endelig afgørelse, der skal træffes på grundlag af traktatens artikel 43 — TRUFFET FØLGENDE AFGØRELSE : Artikel 1 Aftalen mellem Det europæiske økonomiske Fælles- skab og republikken Seychellernes regering om fiskeri ud for Seychellerne samt bilaget og protokollen, som udgør en integrerende del af aftalen, anvendes forelø- bigt. Teksten til aftalen samt til bilaget, protokollen og brevvekslingerne om foreløbig anvendelse af aftalen er knyttet til denne afgørelse. Artikel 2 Formanden for Rådet bemyndiges til at udpege de personer, der er beføjet til at undertegne — aftalen, — aftalen i form af brevveksling med bindende virk- ning for Fællesskabet. Udfærdiget i Bruxelles, den 16. marts 1984. På Rådets vegne M. ROCARD Formand